**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

 **Философия кафедрасы**

**Келісілген**

Факультет деканы **Университеттің ғылыми әдістемелік кеңесінде бекітілді**

\_\_\_\_\_\_\_\_\_\_\_ Масалимова А.Р. «27» маусым 2014 ж. Хаттама № 6

«23» мамыр 2014 ж. Хаттама №13

 Оқу ісі жөніндегі проректор

 \_\_\_\_\_\_\_\_\_\_\_\_ Ахмед-Заки Д.

**ПӘННІҢ ОҚУ-ӘДІСТЕМЕЛІК КЕШЕНІ**

ЗАМАНАУИ ФИЛОСОФИЯНЫҢ ТАЛАПТАРЫ МЕН МӘСЕЛЕЛЕРІ

МАМАНДЫҚ «6Д020100 – философия»

Оқу түрі – күндізгі

 Алматы қ., 2014

Оқу әдістемелік кешен «6Д020100 – философия» мамандығы бойынша негізгі оқу жоспары мен пәннің оқу бағдарламасы негізінде жасалған. Құрастырған философия ғылымдарының докторы Б.М. Аташ.

Оқу әдістемелік кешен философия кафедрасының отырысында талқыланып, бекітілді. 6.05.2014 ж., №35 хаттама

Кафедра меңгерушісі

ф.ғ.д., профессор \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Г.Ж. Нұрышева

Философия және саясаттану факультетінің әдістемелік бюросының кеңесінде ұсынылды. \_13\_мамыр \_2014 ж. Хаттама № 10.

Төрайымы \_\_\_\_\_\_\_\_\_\_\_\_\_\_Н.А. Саитова.

**Алғы сөз**

 **«Замануи философияның талаптары мен мәселелері»** пәнінақ осы қазіргі заман және болашақтағы философия дамуының жалпы заңдылықтарын, талаптары мен негізгі бағдарларын, ондағы қозғалуы тиіс мәселелері сараптап, талдап көрсетеді. Ол қазіргі заманғы философияның дағдарысы мен оның дамуы мен өміршеңдігі туралы пікірлер арасындағы қайшылықтардан туындайды. ХХ ғасырдың соңы мен ХХІ ғасырдың басындағы философиялық толғаныстарды саралап, өзіндік тың тұжырымдар жасап, қозғалуы тиіс негізгі мәселелер легін анықтайды. Осыған байланысты «Бүгінгі қоғамға философия керек пе, керек болса не үшін керек» деген сияқты сыни мәселелерді де айналып өтпейді. Философия тарихындағы оның роліне шолу жасай келе, оның заманнан озық жүруі тиістілігіне байланысты талаптар қояды. Осыған байланысты мынадай жаңа талаптар туындайды:

-ол тек қоғам дамуы мен әлем заңдылығын суреттеп қана қоймауы тиіс, оның негізгі мәнін аша отырып, болашақ даму бағдарын ғылыми-теориялық тұрғыдан белгілеп бере алуы қажет;

-замануи философия тек құр абстрактілі, спекуляциялық, софистік, метафизикалық мәселелерден қашқақтап немесе оны жаңа түрде ұсынып, өмірмәнділік мәселелерге қарай бет бұрып, тәжірибелік сипатына да басымдылық берукі керек.

-«замануи философия» ұғымына сәйкес, заманауи философ болуы да аса маңызды құбылыс. Оның да өзіндік шарттары м ен таалптары бар.

- замануи философия соңғы философиялық бағыттарды, әсіресе, постмодернизмді қуаттап, оның заңды да жалғасы бола алмайды немесе замануи философияны постмодернизммен т.б. соңғы ағымдармен шатастырмау қажет.

- философия өзінің өміршеңдігін сақтау үшін, әрине, арнайы түрден күреспейді, бірақ, адамзат үшін өзінің қажеттілігін де паш етіп отыруы тиіс.

- ол өзі қойып отырған жаңа міндеттерді шешуі тиіс, оған міндеттер мен мәселелер сырттан таңылмайды, ол заманның қажетілігі мен сұраныстарына байланысты өзінің мақсаттары мен мәселелерін анықтап алады;

-саяси ықпалдар мен басқа да сырттан таңылатын күштердің ықпалынан барынша тыс бола отырып, барша адамзатқа қызмет ететін бүкілжалпылық қағидасынан айнымай, сонымен қатар элиталық бағдарын да назардан тыс қалдырмауы қажет т.б.

Осындай талаптар келесі кезекте, замануи философияның мәселелерін анықтап, оларға шолу жасау мақсатында қысқаша сараптамалар жүргізеді. Сондықтан да бұл пән аясында замануи мәселелердің қойылуы мен толғанылуы туралы пайымдауларды зерделеу аса қажетті болып табылады. Бұл пән түптеп келгенде, қазіргі заманғы және алдағы уақыттағы философияның даму бағдарын анықтап беруі тиіс және докторанттарға философия ғылымының болашақтағы шұғылдану мәселелерінің бағдарларын көрсетіп бере алуы қажет. Сонымен қатар, алдағы уақыттағы философияның дамуы туралы бағдарларды анықтауға жәрдемдеседі.

**Пәннің мақсаты мен міндеттері:**

**Мақсаты:** докторанттарға замануи философияның талаптары мен мәселелерінің қандай екендігін ұғындыру және сол туралы білімдер жүйесін қалыптастыру.

Міндеттері:

- заманауи философияға қандай талаптар қойылып отырғандығын және ондағы негізгі мәселелер бағдарларын анықтап беру;

- замануи философқа қандай сипаттар мен қасиеттер тән екендігін туралы мағлұматтар ұсыну оның заман ағымымее ілесіп емес, одан озық жүруі тиістілігі туралы сапалық қасиетерді түсіндіру;

- қазіргі заманғы эпистемология мен жаңа онтологиялық мәселелердің бағдарлары мен бағыттарын докторанттарға ашып көрсету;

- қазіргі замандағы және болашақтағы қоғамның философияға деген сұранысының неден туындайтындығын ұғындыру;

- ХХІ ғасыр философиясының келбетінің қандай болатындығын ғылыми-теориялық тұрғыдан негіздеу және болжамдау;

- ақпараттық қоғам дамуын болжамдап, ондағы барлық түйткілді мәселелерді, алдағы уақыттағы ғылым дамуының өзекті мәселелерін сараптап көрсету;

- адамзат болашағының өміршеңдігі мен оның қауіпсздігі туралы мәселелерді философиялық тұрғыдан талдай білуге дағдыландыру ерекшеліктерін талдау т.б.

**Компетенциялар**

*Курс соңында Сіз білуіңіз тиіс:*

- философия тарихындағы философияның ролін замануи тұрғыдан сезіну және осы сабақтастықтың сақталу мәнерлерінің жай-күйін;

- замануи философияға қандай талаптар қойылып отырғандығын және ол замануи философпен келіп сабақтасатындығын, оның негізгі шарттарының қадай екендігін;

-замануи философияда қандай мәселелер қойылып отырғандығын және оның негізгі мәнінің қандай екендігін;

-заманауи философияға деген сұраныстың қандай екендігін және қазіргі заманғы философтардың қандай мәселелерді алға қойып отырғандығын;

- жаңа онтология, жаңарған эпистемология, дүниенің ХХІ ғасаырдағы бейнесінің өзгеруін т.б.

- қазіргі заманғы және болашақтағы адамзат пен жалпы әлеуметтік болмысты толғандырып отырған мәселелердің шешу туралы жаңаша пайымдауларды т.б.

*Мына машықтарды меңгересіз:*

- философия тарихындағы оның қоғамдағы ролінің қандай болғандығын қазіргі кезеңмен салыстыруды және болашақтағы оның ролінің қандай болатындығы туралы бағдарларды құра білуді

- жаңа таным теориясы, замануи болмыс мәселесіндегі ғылыми білімдердің түзілімін, олардың философиялық астарларын меңгере отырып, өз бетінше ғылыми сараптамалар жасау бағдарын

- қоғам мен адам мәселесі, оның құндылықтарын замануи философия тұрғысынан саралап, жинаған білімдерін өткен-қазіргі-болашақ уақыт тұрғысынан байланыстыра білу және өмірлік маңызды мәселелерді өз бетінше шеше білу т.б.

*Мына дағдыларды иеленесіз:*заманауи философиялық мәселелер туралы өз көзқарасыңызды білдіруді;замануи философтың қандай болуы тиіс екендігіне байланысты өзіңізді оған бейімдей алуды;өз бетіңізше заманауи философиялық мәселелерді қоя білуді немесе ұсынуды; алған білімдеріңізді шынайы өмірде қолданып, өзіңіз маманданған ғылым саласында пайдалана алуды т.б.

Пәннің пререквизиттері – Толеранттылықтың философиялық негіздері, Ғылым мен білімді компьютерлендіру, т.б.

Пәннің постреквизиттері – Бірегейлік философиясы т.б.